[{"text_idx": "#000001", "text": "Fis\u0302oj ankau\u0306 sentas g\u0302ojon kaj doloron"}, {"text_idx": "#000002", "text": "Estas fakto ke la fis\u0302oj sentas doloron samkiel aliaj bestoj. Kiam ili estas trenitaj el la profundaj\u0302oj de la maro, la malkunpremado kau\u0306zas al ili neelteneblan doloron. Post tio venas malrapida kaj dolora morto pro asfiksio. Kvankam la fis\u0302oj ne esprimas la doloron samkiel ni, estas science pruvite ke c\u0302iuj vertebruloj, inkluzive de la fis\u0302oj, spertas sensaciojn je doloro antau\u0306 damag\u0302igaj stimuloj, tra similaj neu\u0306rofarmakologiaj procesoj. En 1976, sendependa esploro entreprenita de la Asocio por la Preventado de Krueleco kontrau\u0306 la Bestoj, eltrovis sufic\u0302ajn pruvojn por kompari la doloron kiun la fis\u0302oj sentas kun la doloro kiun aliaj vertebruloj elmontras."}, {"text_idx": "#000003", "text": "En pluraj landoj, plejmulto el la fis\u0302oj estas produktataj en fis\u0302-kulturejoj. La artefarita fis\u0302produktado generas ec\u0302 pli da sufero al c\u0302i tiuj bestoj, c\u0302ar la amasig\u0302o estas granda (4 fis\u0302oj po 1 kvadrata metro), pro kio la konkurado por preni la nutraj\u0302ojn estas tre granda kaj okazigas agresojn inter la fis\u0302oj, kiuj mordas unu la aliajn la voston kaj la nag\u0302ilojn, kelkfoje aperas ec\u0302 kanibalismo de vivaj fis\u0302oj. La fis\u0302kulturistoj batalas kontrau\u0306 tiu c\u0302i afero pere de gradig-sistemo per kiu ili ne donas mang\u0302aj\u0302ojn al la fis\u0302oj dum 12 horoj, por poste disigi ilin lau\u0306 ilia grando. La gradigo estas vere strec\u0302iga por la fis\u0302oj kiuj perdas la emon mang\u0302i, maldikig\u0302as kaj ec\u0302 mortas. Lau\u0306 la specio de fis\u0302o, la amasigo povas atingi 15 fis\u0302ojn po kvadrata metro."}, {"text_idx": "#000004", "text": "La fis\u0302oj breditaj en la fis\u0302kulturejoj pasigas sian vivon en malgrandaj kaj malpuraj spacoj, multaj el ili suferas parazitajn infektojn, gravajn vundojn kaj aliajn malsanojn. La kondic\u0302oj de c\u0302i tiuj fis\u0302kulturejoj estas tiel teruraj ke 40 % el la fis\u0302oj povas morti antau\u0306 ol esti mortigitaj por la komercado."}, {"text_idx": "#000005", "text": "Multaj artefaritaj fis\u0302kulturejoj estas kovritaj, c\u0302i maniere la fis\u0302produktistoj povas mastrumi la kvanton de lumo kiun la fis\u0302oj ricevas. C\u0302i tiuj fis\u0302oj pasigos la reston de siaj vivoj amasigitaj, stumblante unuj kontrau\u0306 aliaj kaj ec\u0302 kontrau\u0306 la muroj en la superlog\u0302igitaj akvujoj. La morto de c\u0302i tiuj bestoj estas tre dolora, c\u0302ar plejmulto el ili mortas pro asfiksio kau\u0306ze de la elakvig\u0302o. Alia metodo tre uzata estas la prenado de la fis\u0302o per la vosto kaj frapi ilian kapon kontrau\u0306 s\u0302tono."}, {"text_idx": "#000006", "text": "En la maro, la tinusoj estas kaptitaj per gigantaj retoj kiuj ankau\u0306 kaptas aiajn speciojn, inter ili testudojn kaj delfenojn, kiuj estas konsiderataj forj\u0302etaj\u0302o por la tinus-industrio."}, {"text_idx": "#000007", "text": "Multaj homoj pensas ke la fis\u0302oj ne estas kiel la aliaj bestoj, sed ne estas tiel, temas nur pri alia tre malsama vivmaniero, c\u0302ar ilia vivmedio tute malsamas de la nia, sed ili, same kiel alia besto, g\u0302uas la liberecon. Sufic\u0302as nur spekti dokumentfilmojn pri la mara vivo kaj admiri tiun belecon kiu vivas en maroj, lagoj kaj riveroj. Kial ni detruas g\u0302in? Estas pli bone admiri g\u0302in tie kie g\u0302i trovig\u0302as kaj aprezi la naturan vivmedion kaj trovi aliajn nutro-fontojn."}, {"text_idx": "#000008", "text": "06/03/2015 je 20:27Dankon pro via artikolo. Ankau\u0306 mi mem mang\u0302as kelkfoje fis\u0302ojn, sed via artikolo igas min pripensi la tutan aferon denove. Kiel knabo mi s\u0302nurkaptis ilin. Estis iel natura afero kaj kompreneble aventura. Tamen la amasproduktado de tiu niaj malvarmaj gefratoj ne estas plu tolerebla kaj g\u0302enerale avertas nin pri la vivo de c\u0302iuj.Respondi"}, {"text_idx": "#000009", "text": "Dankon pro via artikolo. Ankau\u0306 mi mem mang\u0302as kelkfoje fis\u0302ojn, sed via artikolo igas min pripensi la tutan aferon denove. Kiel knabo mi s\u0302nurkaptis ilin. Estis iel natura afero kaj kompreneble aventura. Tamen la amasproduktado de tiu niaj malvarmaj gefratoj ne estas plu tolerebla kaj g\u0302enerale avertas nin pri la vivo de c\u0302iuj."}, {"text_idx": "#000010", "text": "Retpos\u0302tadreso ne estos publikigita. Devigaj kampoj estas markitaj *"}]